Hulp | Health24
Posted by: Sweetie | 2010/07/05
Ek wil graag weet of dokter van die volgende dieet weet, jy spuit jouself in en saam met die inspuiting gebruik jy pille. Die gewigsverlies is tot 1kg per dag en die dieet is blykbaar baie duur. Weet dok van hierdie dieet, dit is die eerste keer dat ek hiervan hoor.
Daar is so baie diëte op die mark, dat dit onmoontlik is om op hoogte van sake te bly. Maar hierdie dieet wat jy beskryf, klink soos 'n variasie van die 'Dieet waarvan almal praat' wat op sy beurt 'n variasie is van die Atkins hoë-proteïen, hoë-vet-dieet. Die pille en inspuitings klink nie vir my soos 'n goeie idee nie, want die inspuitings mag groeihormoon bevat wat nie vir normale volwassenes aangedui is nie. Die belofte dat mens 1 kg per dag verloor, is ook onrealisties - vinnige verlies lei gewoonlik ook tot vinnige optel sodra jy die behandeling staak. Los liewer al hierdie fopdiëte, pille en inspuitings wat so baie geld kos en gebruik liewer 'n gebalanseerde, lae-vet, hoë-vesel-dieet met 'n verminderde energie-inhoud en daaglikse oefening om gewig te verloor. Spandeer eerder jou geld op 'n dieetkundige en lidmaatskap by 'n goeie gimnasium of Walk for Life. Dis nie net goedkoper nie, maar ook veiliger.
Posted by: DietDoc | 2010/07/05